TEST 28
SUBIECTUL I (30 de puncte)
A. Scrieţi pe foaia de examen litera corespunzătoare răspunsului corect, pentru fiecare dintre enunțurile de mai jos. Este corectă o singură variantă de răspuns.
1. Fundamentul demonstraţiei reprezintă:
a. teza demonstraţiei
b. premisele folosite în demonstraţie
c. raţionamentele demonstraţiei
d. criteriul demonstraţiei
2. Într-o inferenţă inductivă tare, concluzia are:
a. un grad de probabilitate redus
b. un grad de probabilitate ridicat
c. un caracter cert
d. un caracter sigur
3. Termenii avion şi tren se află în raport de:
a. contrarietate
b. ordonare
c. contradicţie
d. încrucişare
4. Subiectul logic al propoziţiei ,,Unele opere literare sunt romane istorice” este:
a. opere
b. opere literare
c. unele opere literare
d. romane istorice
5. Raţionamentul ,,Dacă unii fermieri nu sunt români, atunci unii români nu sunt fermieri” este:
a. deductiv imediat nevalid
b. deductiv mediat valid
c. deductiv imediat valid
d. inducţie completă
6. Din punct de vedere extensional, termenul aistent universitar este:
a. nevid, general
b. distributiv, singular
c. general, colectiv
d. compus, distributiv
7. Inducţia incompletă:
a. este un raţionament cu o concluzie certă
b. este un raţionament prin care se trece de la fiecare caz în parte la toate cazurile
c. este un raţionament prin care se trece de la toate cazurile la unele cazuri
d. este un raţionament prin care se trece de la unele cazuri la toate cazurile
8. Un exemplu de inducţie completă este următorul raţionament:
a. Dacă unii dintre colegii mei sunt fericiţi, atunci toţi colegii mei sunt fericiţi.
b. Dacă toţi oamenii sunt fericiţi, atunci unii oameni sunt fericiţi.
c. Dacă unii oameni sunt fericiţi, atunci alţi oameni sunt nefericiţi.
d. Dacă fiecare dintre colegii mei este fericit, atunci toţi colegii mei sunt fericiţi.
9. Seria de termeni corect ordonaţi descrescător, în funcţie de intensiunea lor, este:
a. vertebrat, leu, mamifer, felină
b. vertebrat, felină, leu, mamifer
c. vertebrat, mamifer, felină, leu
d. leu, felină, mamifer, vertebrat
10. Propoziţia Unii matematicieni nu sunt chinezi este:
a. universală afirmativă
b. universală negativă
c. particulară negativă
d. particulară afirmativă
										20 de puncte
B. Fie termenii A, B, C,D, E, astfel încât termenii C şi D se află în raport de încrucişare şi sunt totodată gen pentru termenul A. Termenul B este opus termenilor A, C şi D. Termenul E este gen pentru B, dar în raport de opoziţie faţă de ceilalţi termeni
1. Reprezentaţi, prin metoda diagramelor Euler, pe o diagramă comună, raporturile logice dintre cei cinci termeni. 														2 puncte
2. Stabiliţi, pe baza raporturilor existente între termenii A, B, C, D, E care dintre următoarele propoziţii sunt  adevărate şi care sunt false (notaţi propoziţiile adevărate cu litera A, iar propoziţiile false cu litera F):
a. Unii A nu sunt D
b. Toţi C sunt B.
c. Niciun D nu este B.
d. Unii A sunt B.
e. Toţi D sunt C.
f. Unii A sunt C.
g. Toţi E sunt B.
h. Niciun D nu este E.											8 puncte

SUBIECTUL al II-lea (30 de puncte)
Se dau următoarele propoziţii:
1. Niciun medic oftalmolog nu este cardiolog.
2. Toate albumele de artă sunt scumpe.
3. Unele poezii nu sunt uşor de memorat.
4. Unii filosofi sunt adepţi ai acepticismului.
A. Construiţi, atât în limbaj formal cât şi în limbaj natural, subalterna propoziției 1, contradictoria propoziției 2, subcontrara propoziției 3 și supraalterna propoziției 4. 						8 puncte
B. Aplicaţi explicit operaţiile de conversiune şi obversiune, pentru a deriva conversa şi obversa corecte ale fiecăreia dintre propozițiile 2 și 4, atât în limbaj formal, cât şi în limbaj natural.					8 puncte
C. Construiţi, atât în limbaj formal cât şi în limbaj natural conversa obversei contrarei propoziţiei 1 şi obversa supraalternei propoziţiei 3. 										6 puncte
D. Doi elevi, X şi Y, opinează astfel:
X: Dacă unii fizicieni nu sunt astronomi, atunci unii astronomi nu sunt fizicieni.
Y: Dacă toate picturile sunt creaţii artistice, atunci unele creaţii artistice sunt picturi.
Pornind de la această situație:
a. scrieți, în limbaj formal, opiniile celor doi elevi; 							4 puncte
b. precizaţi corectitudinea/incorectitudinea raţionamentelor formalizate.				2 puncte
c. explicaţi corectitudinea/incorectitudinea raţionamentului elevului X.					2 puncte

SUBIECTUL al III-lea (30 de puncte)
A. Fie următoarele două moduri silogistice: aaa-3, iai-4.
1. Scrieţi schema de inferenţă corespunzătoare fiecăruia dintre cele două moduri silogistice date şi construiţi, în limbaj natural, un silogism care să corespundă uneia dintre cele două scheme de inferenţă. 		8 puncte
2. Verificaţi explicit, prin metoda diagramelor Venn, validitatea fiecăruia dintre cele două moduri silogistice date, precizând totodată decizia la care aţi ajuns. 								6 puncte
B. Construiţi, atât în limbaj formal cât şi în limbaj natural, un silogism valid, prin care să justificaţi propoziţia “Niciun adevăr matematic nu este obţinut prin experiment”. 							6 puncte
C. Fie următorul silogism: Unii artişti sunt boemi, deoarece toţi actorii sunt artişti şi unii actori sunt boemi.
Pornind de la silogismul dat, stabiliţi care dintre următoarele propoziţii sunt adevărate şi care sunt false (notaţi propoziţiile adevărate cu litera A, iar propoziţiile false cu litera F):
1. Termenul minor este distribuit în concluzie.
2. Predicatul logic al concluziei este reprezentat de termenul „boem”.
3. Premisa majoră a silogismului este o propoziţie particulară negativă.
4. Termenul mediu este nedistribuit în premisa minoră, dar este distribuit în premisa majoră.		4 puncte
D. Fie următoarea definiţie:
Istoria este cartea vieţii unui neam.
a. Menţionaţi o regulă de corectitudine pe care o încalcă definiţia dată. 				2 puncte
b. Precizaţi o altă regulă de corectitudine a definirii, diferită de regula identificată la punctul a. şi construiţi o definiţie care să o încalce, având ca definit termenul „istoria”. 							4 puncte
